
E: 


Olanda și-a repatriat întreaga rezervă de aur. A făcut-o discret, dar a făcut-o. Germania şi-a repatriat o mare 
parte a rezervei sale de aur. N-a putut să o facă discret deoarece media aflată sub ocupație totală a făcut 
scandal. La fel și politicienii cu codițe. Astfel s-a ajuns până la Curtea Constituţională și abia apoi s-a putut 
face repatrierea. Dată fiind decizia Curţii Constituţionale, americanii — care-au gâfâit din greu pentru a produce 
aurul solicitat de nemti — au fost nevoiţi să se supună și să livreze cantităţile solicitate. 


Mișcările sunt făcute de mulţi ani, din perioada în care „dușmanul poporului” Dragnea a reuşit să treacă prin 
Parlament o lege care obliga Banca Naţională să repatrieze o parte a aurului stocat la Londra. Mi-a fost clar 
încă de atunci că nu se va face nimic. De fapt s-a făcut! Dragnea a fost băgat la puşcărie pe repede-înainte, 
iar legea care trecuse de absolut toate filtrele posibile și imposibile a fost abrogată. Și uite-așa, patri(h)oții au 
respirat uşurați, mândri de isprava făcută. Și n-a fost singura. Aceiași patri(h)oţi au abrogat cea mai mare parte 
a tentativelor lui Dragnea de a mai opri ceva din sumele nejustificate care se fură zilnic din ţară. Vă mai 
amintiți cum statul român a plătit 1 miliard de dolari pentru cumpărarea concesiunii de gaze care fusese făcută 
cadou, absolut gratuit, americanilor de la Exxon? Și câte și mai câte nebunii? Dar să nu deviem de la subiect. 


Recent, Banca Olandei a răspuns unei solicitări de informaţii în ceea ce privește repatrierea aurului său. 


Oficialii Băncii au spus transparent că mișcarea a fost justificată de previzibila revenire la standardul aur, astfel 


Banca Angliei, care spune că niciun gram nu trebuie repatriat? Vreau să vă fie clar un lucru: aurul nostru are la 
Londra tot atâta siguranţă cât a avut aurul nostru la Moscova. E exact aceeași situaţie, dar puţin inversată. 


De fapt ce înseamnă revenirea la standardul aur? De ce ar face lumea un asemenea „pas înapoi”. Personal 
nu sunt un adept al aurului, ci al unei abordări mai largi în ceea ce privește banul-valoare. N-o să fac acum o 
expunere a propriei viziuni, dar e important să înțelegem că banul-nimic se apropie de finalul carierei sale. 
Asta înseamnă picajul definitiv al SUA. Oricum aţi lua-o, construcţia financiară din jurul mașinii de făcut bani 


americană nu mai funcţionează. E o farsă, o relicvă a trecutului. 


Ca să înţelegeţi de ce nu mai merge, vom apela la câteva date statistice. În 1960, cota SUA din PIB-ul mondial 
era de 40%. E o cifră colosală, care statuta rolul de mare putere al SUA. În prezent, în termeni nominali, SUA 
are doar 24% din PIB-ul global, iar raportat la puterea de cumpărare a scăzut în jurul cifrei de 15%, fiind 
surclasată de China. Cifrele sunt de-a dreptul rahitice pentru SUA în condiţiile în care dictează jocul economic 
de pe planetă. Atunci când ești atât participant cât şi arbitru, să ajungi pe locul doi e semn de mare fragilitate. 
Doar că treburile nu se opresc aici. Datele PIB-ului american sunt falsificate. De fapt, PIB-ul ca atare este un 
indicator fals. 


Care-i treaba cu PIB-ul? Vedem că SUA are un PIB imens, dar țara e plină de boschetari și drogați. Ce anume 
măsoară PIB-ul? Fără doar și poate, PIB-ul nu măsoară prosperitatea, aşa cum ar crede unii. PIB-ul este un 
indicator al cheltuielilor. Reţineţi asta! Dacă mă apuc să împrumut ca un dement și cheltuiesc la fel, PIB-ul 
meu va creşte. PIB-ul nu arată cât anume din cheltuieli sunt acoperite de încasările mele, astfel încât, pentru 
cei care fac jocul, devine o chestiune cât se poate de simplă să-l falsifice. Mai bagi un împrumut în consum și- 
ai rezolvat problema de creștere a PIB-ului. 


Chestiunea devine și mai flagrantă în momentul în care punem evoluţia PIB-ului în fața evoluției datoriei 
guvernamentale. Datoria guvernamentală a SUA are o pondere de 37% din datoria guvernamentală 
globală. Înțelegeţi nebunia? La 37% din împrumuturile globale, tu mai reușești să ai doar 15% în termeni de 
putere de cumpărare şi 24% în termeni nominali? După cum am analizat în mai multe rânduri, SUA se află 
într-un moment foarte apropiat de explozia întregii sale datorii externe deoarece efectiv nu mai are niciun 
fundament. Economia s-a mutat în Asia, astfel încât singurul vector care mai menţine țara pe linia de plutire 
este armata. Care armată, după cum am văzut în Ucraina, nu e capabilă să facă față provocărilor lumii de azi. 
Dacă o ţară ca Rusia, cu un PIB de zece ori mai mic decât cel al SUA, e capabilă să ţină piept întregului 
Occident Colectiv în Ucraina, ăsta e un semn. Dacă pentru niște desculți precum cei din Hamas SUA a fost 
nevoită să mute trei portavioane în zonă, ăsta e un alt semn. Și sunt nenumărate semne care stau să apară în 
lume. Asta ne arată că, din punct de vedere militar, SUA nu mai fac față. Să mai amintesc de faptul că nu-s 
capabili să facă o rachetă hipersonică în condiţiile în care până și Iranul a dezvoltat tehnologia? 


Să revenim acum la puterea monetară, cea pe care o mai are strict din inerție. E cât se poate de clar că treaba 
nu mai poate funcţiona așa. Golănia a ajuns mult prea departe și o vede o lume întreagă. Aici nu e vorba 
despre „duşmanii SUA”, ci chiar de aliaţii săi care-s disperaţi văzând că nota de plată pe care o au de achitat 
crește de la un minut la altul. Banca Angliei e disperată că a ajuns să cumpere forțată datorie americană. Asta 


Presiunile asupra SUA și a părţii sale de lume sunt imense. Deja Europa gâfâie după gazul rusesc. Blaturile 
făcute pe sub mână cu petrolul rusesc sunt deja de râs. Acceptate fiind chiar de către americani deoarece nu 
mai au ce să facă. Atunci când Putin spune zâmbitor că ei „nu le trântesc europenilor ușa în nas”, o face în 
condiţiile în care și-au integrat o imensă componentă energetică în Asia, înțelegând că acolo e viitorul. lar 
după ce europenii privesc cu speranţa cerșetorului la declaraţia călduţă a lui Putin, vocile din spatele liderului 
de la Kremlin vorbesc că, dacă se dorește gaz rusesc, în prealabil vor trebui plătite distrugerile asupra 
conductelor sale și, de asemenea, despăgubirile rezultate din nefuncţionarea acestor echipamente. Cum sună 
asta? 


Oricum aţi privi lucrurile, devine clar că suntem puși în fața unei alte realități și doar deformarea produsă de 
propagandă este capabilă să ne ţină într-un lanţ care nu garantează vreo îmbunătăţire a rezultatelor, astfel 
încât, până la urmă, se va ajunge la tranșarea fizică a problemei. Și-aici intră în joc aurul. 


De ce aurul? Pentru că e singura valoare unanim acceptată și pentru că e singura paradigmă care a 
funcţionat. Să ne înțelegem bine: revenirea la standardul aur nu va fi o tentativă de a îngropa SUA, ci de ao 
salva! Teoretic, SUA are cea mai mare rezervă de aur a lumii. În plus, în depozitele sale este stocat aurul 
„aliaţilor”(a se citi aurul aparținând ţărilor aflate sub ocupație), astfel încât, la modul teoretic, există o cantitate 
suficientă pentru a menţine un pol de putere în SUA. Unul, între mulți alţii, dar totuși unul de primă mână. 
Acum intră în ecuație restul țărilor. Fiecare, în funcţie de rezerva sa de aur, va avea o „cotă de piață” în noua 
economie. Aurul pe care-l deții va trebui însă să fie cert, adică pe teritoriul tău. Ce aur avem noi? Nu avem. 
Asta deoarece aurul din depozitul altuia nu e aur, ci doar o promisiune că-ţi va fi returnat. De aceeași 
promisiune am avut parte și când am mutat întreg tezaurul al Moscova. Acum, întrebării referitoare la aurul pe 
care-l deținem vor trebui să-i răspundă nu doar politicienii care-au votat abrogarea „Legii Dragnea”, ci și toţi 
agitatorii care au mișcat pârghiile subterane. Nu mă refer la o răspundere legală, deoarece ştim bine că asta 
nu se întâmplă într-o țară aflată sub ocupaţie multiplă. Însă, în momentul în care te vei trezi iar în fundul gol, 


va fi destul de deranjant. E şi asta o pedeapsă! 
Autor: Dan Diaconu 

